‘Ballade’-aktrise betree Afrikaanse Top-20 met eerste enkelsnitChristia Visser is ŉ bekende aktrise wat naam gemaak het in rolprente soos Tess, Ballade vir ŉ enkeling en Hollywood in my huis. Sy het ook die rol van Lily vertolk in die gewilde kykNET-reeks Die boekklub. Vandeesweek maak sy haar debuut in posisie no. 16 op die Maroela Media Afrikaanse Top-20 met haar eerste enkelsnit, “17 shots”. Elandré stof vandeesweek vir Jo Black uit en neem die no. 1-posisie in met sy jongste enkelsnit, “Vuur op die water”. Corlea se enkelsnit “Bittersoet” het plek gemaak vir die snit “Onbreekbaar” in haar gelyknamige jongste album. “Onbreekbaar” betree die top-20 in die no. 20-posisie. In vandeesweek se Maroela Media Afrikaanse Top-20 is daar vier snitte wat styg, 12 wat daal, twee wat onveranderd bly en twee nuwelinge.